Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: 30/1997. (IV. 29.) AB határozat, ABH 1997, 130.; 55/1994. (XI. 10.) AB határozat, ABH 1994, 296.].
Paragraph Index: 629

70. § (6) bekezdése szerinti közhivatal viseléséhez való jogot. A kormánytisztviselõk esetén a korlátlan felmentés általánosságban nem igazolható a közhivatal viseléséhez való jognak sem az objektív, külsõ, sem pedig a szubjektív, belsõ korlátaival, egyébként pedig a közhivatal viseléséhez való alapjog aránytalan korlátozását eredményezi. Ilyen szabályozás alapján ugyanis az egyébként szükséges korlátozás a megengedett, igazolható mértéket (az objektíven indokolt, valós és okszerû felmentés eseteit) túllépi, a kormánytisztviselõ önkényesen is elbocsátható, s így a közhatalom gyakorlásában való részvétele önkényesen is korlátozható. Szintén egyetértek a többségi határozat indokolásának [IV. 4. pont] azzal a megállapításával, hogy a törvényhozó felelõssége és kötelessége olyan törvényi szabályok megalkotása, amelyek összhangot teremtenek a kormánytisztviselõk alkotmányos alapjogai (a törvényes indok nélküli, önkényes felmentéssel szembeni védelem) és a kormányzati célok (az államszervezet hatékony mûködése) között, valamint amelyek a törvény céljának megfelelõ bírói jogalkalmazási gyakorlat kialakulását egyaránt szolgálják. 1.4. Nem értek egyet ugyanakkor a többségi határozat indokolásának IV. 4. pontjában megfogalmazott általános követelménnyel, hogy az indokoláshoz nem kötött, s ezért korlátlan felmentés minden közhivatal vonatkozásában feltétlenül alkotmányellenes jogkorlátozás lenne. A közhivatalok között léteznek politikai ciklushoz kötött, egyébként határozott idejû, valamint határozatlan idõre szóló, választott vagy kinevezett tisztségek. Az egyes közhivatalok esetén azok rendeltetésétõl, az államszervezetben betöltött szerepétõl függõen különbözõ jogviszony-megszüntetési szabályozás (felmentési okok rendszere) minõsülhet alkotmányosnak vagy alkotmányellenesnek. Jelen esetben tehát az is vizsgálandó, hogy milyen szempontok szerint sorolhatunk egy beosztást olyan jellegûnek, amely esetben az Alkotmány 70. § (6) bekezdésében foglalt közhivatal viseléséhez való jogból nem következik kényszerítõ jelleggel a felmondás indokolása.

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes